32004R0296
L 050/15
JURNALUL OFÍCIAL AL UNIUNII EUROPENE
REGULAMENTUL (CE) NR. 296/2004 AL COMISIEI
din 19 februarie 2004
de modificare a Regulamentului (CEE) nr. 1848/93 de stabilire a normelor de aplicare a Regulamentului (CEE) nr. 2082/92 al Consiliului privind certificatele cu caracter special pentru produsele agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2082/92 al Consiliului din 14 iulie 1992 privind certificatele cu caracter special pentru produsele agricole și alimentare (1), în special articolul 20,
întrucât:
(1)
Simbolul comunitar și mențiunile prevăzute la articolele 12 și 15 din Regulamentul (CEE) nr. 2082/92 sunt alcătuite din modelele prezentate în părțile A și B din anexa I la Regulamentul (CEE) nr. 1848/93 (2).
(2)
Simbolurile și indicațiile finlandeze și suedeze trebuie să fie adăugate anexei menționate, iar simbolurile și mențiunile utilizate odată cu intrarea în vigoare a Tratatului de aderare a Austriei, Finlandei și Suediei trebuie să fie declarate valabile dacă sunt conforme cu modelele prezentate în anexa la prezentul regulament.
(3)
Măsurile prevăzute de prezentul regulament sunt conforme cu avizul Comitetului de reglementare a certificatelor cu caracter special,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 1848/93 se înlocuiește cu anexa la prezentul regulament.
Simbolurile și mențiunile finlandeze și suedeze utilizate odată cu intrarea în vigoare a Tratatului de aderare a Austriei, Suediei și Finlandei sunt valabile dacă sunt conforme cu modelele prezentate în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 februarie 2004.